Ego Milo, dominus Noeriarum, notum facio universis presentes litteras inspecturis, quod ego, ad petitionem hominum nostrorum de Noeriis, de amicorum meorum et hominum meorum ligiorum consilio, dedi et concessi hominibus meis de Noeriis, in burgo Noeriarum et in vicis de Molendinis et Valenoise morantibus, quamdiu in antedictis locis manserint, ut talem habeant libertatem, scilicet, ut, in festo Beati-Remigii, quod est in capite octobris, quilibet eorum, etiam ditior, persolvat annuatim mihi decem solidos censualis monete, in castro meo supradicto, et quatuor bichetos annone ad mansuram Noeriarum, nec amplius dictos homines de Noeriis et de viris supradictis compellere debeo neque possum, salvis michi redditibus istis inferius annotatis, videlicet motura illorum qui ad molendina mea moli facient, furni, banno, censu, prepositura, muagio, ganacis, columis, terciis, furnagio, pressoragio, salvis etiam redditibus qui vulgo vocantur lox, ventes et poix. Quos redditus superius nominatos, dicti homines michi et heredibus meis reddent, sicut antecessoribus meis reddere consueverunt. Est sciendum quod ante dicti homines non possunt facere quoqui panem in alios furnos, nisi ad proprios furnos meos, nec facere pressorari vindemias suas habebunt in s...... de Noeriis, nisi ad pressoria mea propria, quandiu antedicti homines in locis manserint supradictis. Verum, ego, teneor furnos meos, pressoria mea in tali statu habere, quod propter antedictorum furnorum vel pressoriorum meorum defectum, quantum ad quoquendum, pressorendum, negotia sua amitere non possint habitantes; supradicti homines etiam nominati tenentur ad medietatem sumptuum pro medietate fortalitie Burgi Noeriarum faciende, scilicet, a porta de Valenoise usque ad portam de Noeriis-villa, et ab eadem porta de Noerciis-villa usque ad portam de vico Molendinorum; et ego aliam medietatem suplebo. Propterea, ego teneor facere pontes; homines, vero, jamdicti tenentur ad sumptus suos cum armis ad exercitum et expeditionem, si presens ero, vel certum meum mandatum ad hoc specialiter destinatum. Tenentur, etiam, ipsi homines ad sumptus suos habere sex custodes de nocte fortalitia dicti burgi custodienda; et ego ad sumptus meos teneor portas custodire de die. Item, ego aliquem predictorum hominum in predicto burgo vel in predictis vicis manentium non debeo in prisionem tenere, nec procurare ut in prisionem teneatur dum pro forefacto hostagium ponere possit et debeat in manu mea, vel mei mandati, nisi furto, homicidio, murtro, raptu vel tali forefacto propter quod judicium expectare non audeat, neque possit. Item, si aliquis predictorum hominum pro debito meo, vel plegeria mea, caperetur, ipsum bona fide sine fraude teneor liberare et indempnem meis expensionis propriis servare. Si, vero, predicti homines forefactum fecerint in burgo predicto vel in vicis predictis, solum propter quod de rigore juris vel consuetudine patrie et mediente justitia debet mihi persolvi sexaginta solidos de emenda, dicta emenda ad quinque solidos reducetur. Propterea, si filiam meam alicui desponsari, vel me ire peregre ultra mare, videlicet, ad partes Jherosolimitanas vel me capi, propter guerra, quod absit, contigit, propter quam captionem, redemptionem me solvere oporteret, pro quolibet trium supradictorum, michi quingentas libras parisienses solvere tenentur quociemcumque alterum trium istorum supradictorum me contingeret facturum, vel habiturum, nec ad amplius tenebuntur pro quolibet trium predictorum, nisi de eorum processerit voluntate. In nemore, autem, meo quod dicitur Fretoy, dicti homines habent usarium suum pro negociis peragendis, exceptis quercu, fajo, pomerio etpiro; extra, vero, meum dominium usurarium, quod predictum est, non possunt ducere, nisi ad opus suum proprium peragendum; nec etiam dare nec vendere, nisi predictis hominibus manentibus in locis predictis; quercum, vero, et fagum de dicto nemore pro edificiis suis in dictis locis et quadrigis suis faciendis et reparandis, si a me vel a forestario meo petierint, habere debent; aliter, vero, non. Item predictis manum-mortuam concedendo dedi, sicut in litteris karissimi patris mei Milonis, bone memorie, super hoc confectis plenius continetur. Hec autem omnia supradicta, absque dolo et fraude, bona fide, juramento a me corporaliter prestito, absque aliqua contradictione, me promisi servaturum fideliter, et nunquam contraventurum, prout superius est expressum. Et ad petitionem meam karissimi consanguinei et fideles mei: dominus Robertus de Tanlayo, dominus Milo de Sancto-Florentino, dominus Jobertus d’Anceyo, dominus Hugo de Chatvero, dominus Hugo de Barriaco, hec pro me juraverunt, et si me, quod absit, contra predicta vel contra aliquod predictorum venire contingeret, predicti milites apud Veziliacum, vel apud Autissiodorum, prout melius predictis hominibus de Noeriis placuerit, hostagia tenentur, nec inde exirent, quousque quod supra premissis esset emandandum emandaretur ad plenum. Dicti, siquidem, milites ad predicta hostagia tenentur, prestito sacramento, bona fide infra quindenam post quam a predictis hominibus forent requisiti, nisi infirmi tate proprii corporis fuerint detenti, ve occasione dominorum ligiorum suorum legitima predicti nec occasione mea, quia dominus eorum sum ligius debent antedictis militis ab hoc hostagia remanere. Et ut hoc ratum et stabile perseveret annotatum, sigilli mei impressione signari et muniri volui et precepi. Actum, anno Gratie millesimo ducentesimo trigesimo-secundo.